ΑΠΌΦΑΣΗ EUPOL COPPS/2/2009 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 15ης Δεκεμβρίου 2009 σχετικά με τον διορισμό του Αρχηγού της Αστυνομικής Αποστολής της Ευρωπαϊκής Ένωσης για τα Παλαιστινιακά Εδάφη (2009/957/ΚΕΠΠΑ) H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη Συνθήκη για την Ευρωπαϊκή Ένωση, και ιδίως το άρθρο 38 τρίτη παράγραφος, την κοινή δράση 2005/797/ΚΕΠΠΑ, της 14ης Νοεμβρίου 2005, για την αστυνομική αποστολή της Ευρωπαϊκής Ένωσης για τα Παλαιστινιακά Εδάφη (1) (EUPOL COPPS), και ιδίως το άρθρο 11 παράγραφος 1, Εκτιμώντας τα ακόλουθα: (1) Δυνάμει του άρθρου 11 παράγραφος 1 της κοινής δράσης 2005/797/ΚΕΠΠΑ, η Επιτροπή Πολιτικής και Ασφάλειας εξουσιοδοτείται, σύμφωνα με το άρθρο 38 της Συνθήκης, να λαμβάνει τις δέουσες αποφάσεις ώστε να ασκεί τον πολιτικό έλεγχο και τη στρατηγική διεύθυνση της αποστολής EUPOL COPPS, και, ιδίως, μεταξύ άλλων, την απόφαση για τον διορισμό Αρχηγού Αποστολής. (2) H Ύπατος Εκπρόσωπος της Ένωσης για τις Εξωτερικές Υποθέσεις και την Πολιτική Ασφάλειας πρότεινε τον διορισμό του κ. Henrik MALMQUIST ως Αρχηγού της αποστολής EUPOL COPPS, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κ. Henrik MALMQUIST διορίζεται Αρχηγός Αποστολής της Αστυνομικής Αποστολής της Ευρωπαϊκής Ένωσης για τα Παλαιστινιακά Εδάφη (EUPOL COPPS), για το χρονικό διάστημα από την 1η Ιανουαρίου 2010 έως τις 31 Δεκεμβρίου 2010. Άρθρο 2 Η παρούσα απόφαση κοινοποιείται στον κ. Henrik MALMQUIST Παράγει αποτελέσματα από την ημέρα της κοινοποίησής της. Βρυξέλλες, 15 Δεκεμβρίου 2009.

[Source: multi_eurlex | Tokens: 1373]